Pročko, Jozef, poslanec NR SR (2024-05-14):
(Ruch v sále.) Čo? (Reakcia z pléna.) Jáj, mám tu kartu. Takže, milé kolegyne, milí kolegovia, hneď v úvode chcem povedať, vidíte toto je tá spravodlivosť. Andrej Danko počul všeobecný súhlas, o ôsmej hodine končím svoje vystúpenie. Verím, že pán Danko sa spýta a poprosí o všeobecný súhlas, či budeme pokračovať ďalej, tak ako mu to rokovací poriadok umožňuje. Žiaľbohu, toto sú ich pravidlá, ktoré si oni dali. Nemôžeme s tým nič robiť, len naozaj dodržiavať rokovací poriadok, ktorý nám hovorí, že dnes rokujeme do 20.00 h. Chcem povedať, že naozaj skrývajú sa za medvede. Tento zákon skryli za medvede a problém medveďov je veľmi-veľmi komplexný, veľmi široký, ale hlavne je to o tom, ako tu niekto povedal, že v národnom parku kŕmime medvede. To mi odstrelilo dekel, keď to pán Kvorka povedal. Že kŕmili medvede. A medvede prišli a napapali sa. No mne odstr... pred desiatimi rokmi ich tam kŕmili, päťdesiatimi kŕmili medvede, už pred päťdesiatimi rokmi kŕmili medvede, výborne. No dneska ich tam kŕmia tiež. Bol som na svojej chalupe cez víkend a za chalupou sto metrov zase chleba, nacápané teraz v tomto období. Problém medveďov nie sú kríky a náletové hmoty a náletové plochy, pretože náletová plocha vznikla naozaj na základe toho, že sa to semienko z tej rastliny, teda z toho stromu, prenieslo niekde, kde narástlo. Tie stromy tam niektoré rástli, rástli až 50, až 80 rokov na tých, na tých náletových plochách. A naši predkovia, naši predkovia si ich nechávali. Nerúbali to, nechali to, lebo nechceli tam hospodáriť. Nie je pravda, čo vám tu tvrdia niektorí a presviedčajú vás ako Kalivoda, Malatinec a ďalší a ďalší, že my ideme vyhovieť poľnohospodárom, ktorí nemôžu a nevedia sa, chudáci, domôcť svojej pôdy a nemôžu tam chovať ovečky, prípadne tam pestovať pšenicu, prípadne tam robiť inú boha-verejnú činnosť, ktorá nám pomôže zvýšiť, aby naše paradajky, nie tie španielske, sme konzumovali. Je to klamstvo, je to, je to fakt lož. Skrývajú a používajú tieto mantry preto, lebo vedia, že keď povedia obyčajnému človeku, ale veď my ti ideme pomôcť, my ti ideme povedať a urobiť, že nech sa páči, hneď zajtra si môžeš ten 80-centimetrový obvod stromu vyrúbať a nikto ti nespraví nič, nikto nič ti neurobí. Môžeš a dosky budú také, fúúúú, to bude skriňa! Nielen skriňa, ale aj posteľ. Toto je ten kšeft. Už som to hovoril aj vo svojej faktickej poznámke, keď ste chodili okolo tých ciest a videli ste tie stromy, ktoré naozaj vyrúbali, a to boli stromy, to neboli žiadne náletové plochy. Pán minister mi hovoril, že mu mám dať, pošlem mu na mail, koľko to mne trvalo. Už som to zisťoval. Posielal som to niekedy vo februári pred rokmi asi štyrmi alebo piatimi. A naozaj mi to trvalo tri mesiace. Dal som to na životné prostredie, dal som to na obec a hneď, hneď, nech sa páči, nech sa páči, môžte si to vyčistiť, ak tam nemáte stromy, ktoré sú 80-centimetrové, teda nie, 40-centimetrové. A keď tam aj boli, a aj tak to nebol problém, lebo im povedali, že nech sa páči, ale potom treba urobiť náhradnú výsadbu a tak ďalej. Nie je to problém. Nie je to problém. A ten príklad z tej Ábelovej budem stále opakovať, človeka, ktorý naozaj to tam krásne vyčistil, nechal tam stromy, nechal, lebo aby tie zvieratká sa tam, bude tam, chová tam zvieratá, aby sa tam tie zvieratká mohli skryť. Nechal to tam, ale vyčistil to. A tiež mu nikto nerobil problém. Čo vám budú rozprávať? Budú vám rozprávať, že to je obrovský problém, obrovský! To je niečo, čo tu na Slovensku musíme zmeniť, pretože niekoľko rokov sa nevedia tí chudáci poľnohospodári domôcť toho, aby pestovali tie slovenské paradajky. Tí, ktorí chcú pestovať slovenské paradajky, milí Slováci, tak tí ich pestujú. Toto je, opakujem, kšeft na to, aby tu štiepkarska lobby a ľudia, ktorí chcú zarábať na dreve, ktoré má hodnotu, tak toto je zákon o tom. Zistili v predchádzajúcom období, keď vládli, že lesožrút Žiga vyraboval lesy, a to je kšeft. To je výborný kšeft. Drevo je najlepší kšeft. Drevo je výborný kšeft. Takže niečo pôjde na štiepku a tie krásne, tie veľké, čo sú, tak tie pôjdu na iný biznis. Uvidíte, koľko vlakov, ako sa to zvýši, ako teraz pôjdu vlaky, milí Slováci, milé Slovenky a Slováci, ako vás jeden youtuber s karfiolovými ušami oslovuje. Teraz len uvidíte ako to bude. Aký biznis to bude. Aký skvelý biznis to bude! To bude, pche, to bude! Ja som hlboko presvedčený, že tu v sále sú ľudia, ktorí to vedia. A oni to vedia všetci, jedna poslankyňa sa tu spytovala, že, teda poslankyňa pani Kolíková, že či oni o tom nevedia? Oni o tom vedia, všetci o tom vedia, všetci. Ja som hlboko presvedčený, že pán Hazucha, ktorý je z Rimavskej Soboty, tu sediaci, vie, o čom to je. Vie, že naozaj tie náletové plochy sa dajú vyčistiť veľmi rýchle, ale oni to skrývajú za toho medveďa. Prestaňme kŕmiť zvieratá! Skrývajú sa tam, dnes sme tu počuli, že tie plochy musíme odstrániť, lebo že sa tam skrývajú zvieratá, divé zvieratá, šelmy, diviaci, v tých, v tých kríkoch sa tam skrývajú. (Povedané s pobavením.) Mne príde smiešne, keď mi rozprávajú niektorí poslanci tuná o tom, že vy ste v živote neboli na dedine. No ja tam vyrastám. Ja vyrastal som na dedine. Od roku 1989 som v Bratislave, ale chodím piatky, soboty, nedele do Haliče. Mám tam trvalý pobyt kvôli firme, ale žijem v Bratislave. Takže ja viem, čo je Bratislava, a ja viem, čo je vidiek. A teraz mi chcete povedať, že okolo Haliče, čo sú tam niektoré plochy, ktoré sú zarastené, keď to vyčistíte, tak o sto metrov ďalej, kde je ten les, ten medveď tam nebude v tom lese? Ten medveď sa bude skrývať, len medveď sa skrýva, viete, za dedinou. Medveď je fakt, musíme to odstrániť a vtedy bude menší problém, lebo tie medvede sú vyšpekulované, ony sa skrývajú v tých kríkoch. Ale potom poďme kosiť. Viete, koľko medveďov sa skrýva aj v tráve? Dajte zákon o povinnom kosení trávy! Dajte zákon! Pche, to je, ja mám kolegyňu, ktorá išla do lesa a v tráve tam bola medvedica s malými. Ale to bolo, to bolo ďalej od dediny. Čiže to je len taký blábol, taká, taký, taký žvástik, ako hovoria priatelia Česi, že ideme odstrániť náletové plochy preto, lebo tie medvede sa tam skrývajú. No, neskrývajú sa tam. Medveď tam príde, ale nebude tam medvedica s malými vedľa, vedľa obce. Problémové medvede, ktoré chodia, problémové medvede likvidujme. Naozaj ja súhlasím. Niekto tu hovoril o červenej čiare, že prekročia červenú čiaru a odstrelia ich. No áno, to sú problémové medvede a tie zlikvidujme. Ale aj na to, nieže si Huliak vymyslí zákon a bude si pridávať fotky, ako strelil medveďa. Toto je fakt papalášizmus. My máme tie zásahové tímy, ktoré keď sprofesionalizujeme, tak tie zásahové tímy naozaj veľmi schopným spôsobom môžu tie medvede eliminovať. A eliminujú ich puškou. Ešte neviem, či ste čítali, bude sa skúmať aj zásah toho, toho medveďa. Teda Huliak, čo tam vystrájal, to je, to ja, ach, bože! Keďže som poľovník, tak viem, čo tí poľovníci robia a prečo to chcú, prečo to chcú takýmto spôsobom robiť. Takže dámy a páni je 19.59 h, ja mám ešte 11,18 minút, teším sa na vás zajtra. Teším sa... prosím? (Reakcia z pléna.) Štvrtok, pardon. Zajtra je čo, streda? Aha? RTVS. Takže ďakujem veľmi pekne, pán predseda. Teším sa na štvrtok.